**REPUBLIKA HRVATSKA**

**ISTARSKA ŽUPANIJA**

**OPĆINA KRŠAN**

52232 Kršan, Blaškovići 12

Tel: +385 (0)52 378 222, fax: +385 (0)52 378 223

E-mail: [opcina-krsan@pu.t-com.hr](mailto:opcina-krsan@pu.t-com.hr), [www.krsan.hr](http://www.krsan.hr/)

KLASA: 112-07/15-01/4

URBROJ: 2144/04-01-15-2

Kršan, 14. prosinca 2015.

Na temelju čl. 93. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08 i 61/11), a sukladno Planu prijma za stručno osposobljavanje za rad bez zasnivanja radnog odnosa u Općini Kršan za 2015. godinu (Službeno glasilo Općine Kršan broj: 1/15, 15/15) i Zaključku Općinskog načelnika Općine Kršan od 11. prosinca 2015. godine, Općina Kršan objavljuje

**J A V N I  P O Z I V**

za dostavu prijava na stručno osposobljavanje za

rad bez zasnivanja radnog odnosa u Jedinstvenom upravnom odjelu Općine Kršan

**I.**

Na temelju odredbi Zakona o poticanju zapošljavanja ("Narodne novine" broj 57/12, 120/12), a u cilju korištenja mjera aktivne politike zapošljavanja "Stručno osposobljavanje bez zasnivanja radnog odnosa" putem Hrvatskog zavoda za zapošljavanje (u nastavku HZZ), Općina Kršan iskazuje interes i potrebu za prijem polaznika na stručno osposobljavanje za rad bez zasnivanja radnog odnosa u Jedinstveni upravni odjel Općine Kršan.

**II.**

Na ovaj poziv mogu se prijaviti nezaposlene osobe iz čl. 2. stavka 1. podstavka 1. Zakona o poticanju zapošljavanja ("Narodne novine", broj 57/12, 120/12) koje, osim ispunjavanja uvjeta tražene stručne spreme iz točke III. ovog javnog poziva, pripadaju i ciljanoj skupini za primjenu mjere aktivne politike zapošljavanja "Stručno osposobljavanje za rad bez zasnivanja radnog odnosa " putem Hrvatskog zavoda za zapošljavanje, a to su:

Osobe sa završenim preddiplomskim, diplomskim ili integriranim preddiplomskim i diplomskim sveučilišnim studijem, odnosno preddiplomskim ili specijalističkim diplomskim stručnim studije odnosno srednjom stručnom spremom, koje prema članku 59. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja

stručni ispit ili radno iskustvo :   
• prijavljene evidenciji nezaposlenih duže od 30 dana,   
• koja bez obzira na razdoblje ukupno evidentiranog staža mirovinskog osiguranja (bez obzira na godine starosti), nema više od jedne godine staža u zvanju za koje se obrazovala, odnosno evidentiranog staža ostvarenog po toj osnovi kod tuzemnog ili inozemnog nositelja obaveznog mirovinskog osiguranja.

**III.**

Na temelju Plana prijema na stručno osposobljavanje bez zasnivanja radnog odnosa u Općini Kršan za 2015. godinu utvrđene su potrebe za prijemom na stručno osposobljavanje bez zasnivanja radnog odnosa (m/ž) u punom radnom vremenu (8 sati dnevno) u trajanju od 12 mjeseci kako slijedi:

1. Jedinstveni upravni odjel, Odsjek za financije i računovodstvo,

- 1 polaznik/ica – magistar struke ili stručni specijalist ekonomske struke,

2. Jedinstveni upravni odjel, Odsjek za općinsku samoupravu i upravu, opće i pravne poslove,

- 1 polaznik/ica - sveučilišni prvostupnik struke ili stručni prvostupnik pravne ili ekonomske struke.

- 1 polaznik/ica - srednja stručna sprema ekonomske ili upravne struke.

Cilj stručnog osposobljavanja za rad bez zasnivanja radnog odnosa je stjecanje radnog iskustva potrebnog za polaganje državnog stručnog ispita u skladu s člankom 93. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08 i 61/11).

**IV.**

Kandidati/kinje koji ispunjavaju tražene uvjete dužni su uz prijavu dostaviti:

* kratki životopis,
* dokaz o hrvatskom državljanstvu (preslika domovnice ili važeće osobne iskaznice),
* presliku diplome ili potvrde o završenom studiju/školovanju,
* dokaz o radnom stažu (original potvrda Hrvatskog zavoda za mirovinsko osiguranje),
* presliku uvjerenja da kandidat nije pod istragom i da se protiv njega ne vodi kazneni postupak, (uvjerenje nadležnog suda) ne starijeg od šest mjeseci

vlastoručno potpisanu izjavu da kod kandidata ne postoje zapreke iz članka 15. i članka 16. Zakona o službenicima i namještenicima u lokalnoj i područnoj (regionalnoj) samoupravi.

**V.**

Nepravovremene i nepotpune prijave neće se razmatrati.

Komisija za provedbu postupka prijma osoba na stručno osposobljavanje bez zasnivanja radnog odnosa Općine Kršan u suradnji s Hrvatskim zavodom za zapošljavanje utvrditi će kandidate koji ispunjavaju formalne uvjete iz Javnog poziva, te po potrebi kandidate pozvati na razgovor.

Kao polaznik ne može biti primljena osoba kod koje postoje zapreke za prijam u službu iz čl.15. i čl.16. Zakona o službenicima i namještenicima u lokalnoj i područnoj (regionalnoj) samoupravi, osobe koje su se do sada stručno osposobljavale prema čl. 93. naprijed navedenog Zakona i čl. 59. Zakona o radu.

Od kandidata koji uđu u uži izbor na uvid će biti zatražena dostava izvornika diplome, dokaza o hrvatskom državljanstvu, sudskog uvjerenja te dokaza o radnom stažu.

Stručno osposobljavanje za rad bez zasnivanja radnog odnosa obavlja se:

* na temelju pisanog ugovora o stručnom osposobljavanju za rad bez zasnivanja radnog odnosa,
* prema programu stručnog osposobljavanja za rad,
* pod vodstvom mentora.

Odluku o izboru donosi Općinski načelnik Općine Kršan, a pisani ugovor o stručnom osposobljavanju bez zasnivanja radnog odnosa polaznici/ce zaključuju s pročelnikom Jedinstvenog upravnog odjela Općine Kršan.

Polaznici/ce stručnog osposobljavanja nemaju status službenika, nisu u radnom odnosu i ne primaju naknadu za svoj rad. Doprinose za mirovinsko, zdravstveno osiguranje i zaštitu na radu, novčanu pomoć te ostale subvencije utvrđuje i snosi Hrvatski zavod za zapošljavanje,

**VI.**

Prijava sa dokazima o ispunjavanju traženih uvjeta dostavlja se u roku od 8 dana od dana objave ovog poziva na oglasnoj ploči Hrvatskog zavoda za zapošljavanje te oglasnoj ploči i WEB stranici Općine Kršan odnosno do 22. prosinca 2015. godine na **adresu Općina Kršan, s naznakom: (za stručno osposobljavanje za rad), 52232 Kršan, Blaškovići 12.** Prijave se mogu dostaviti i u pisarnicu Jedinstvenog upravnog odjela Općine Kršan na adresi Blaškovići 12, Kršan.

**VII.**

O rezultatima javnog poziva svi kandidati/inje biti će obaviješteni pisanim putem.

**OPĆINA KRŠAN**

Objavljeno na oglasnoj ploči HZZ i Općine Kršan dana **14. prosinca 2015. godine.**

Posljednji dan prijave na poziv **22. prosinca 2015. godine**.